ဗုဒ္ဓဝစနံ သစ္စံ၊ လောကဝစနံ နသစ္စံ

ဗုဒ္ဓဝစနံ သစ္စံ၊ လောကဝစနံ နသစ္စံ သည် မြန်မာဆိုရိုးစကား ဖြစ်သည်။

အဓိပ္ပာယ်

“ဗုဒ္ဓဝစနံ သစ္စံ၊ လောကဝစနံ နသစ္စံ” ဆိုသည်မှာ မြတ်စွာဘုရား၏ စကားတော်များ (ဗုဒ္ဓဝစနံ) သည် အမှန်တရား (သစ္စံ) ဖြစ်ပြီး လောကီလူသားများ၏ စကားများ (လောကဝစနံ) သည် အမြဲတမ်း မမှန်ကန်နိုင် (နသစ္စံ) ဟု ဆိုလိုသည်။ ဤဆိုရိုးစကားသည် ဗုဒ္ဓဘာသာ၏ အခြေခံအယူအဆတစ်ခုဖြစ်သည့် သစ္စာတရားကို အလေးထားဖော်ပြသည်။ မြတ်စွာဘုရားသည် အမှန်တရားကို အပြည့်အဝ သိမြင်တော်မူသောကြောင့် ဘုရား၏ စကားတော်များသည် မမှားယွင်းနိုင်ဟု ယုံကြည်ကြသည်။ သို့သော် လောကီလူသားများသည် အမှန်တရားကို အပိုင်းအစအနည်းငယ်သာ သိရှိနိုင်သောကြောင့် ပြောဆိုသော စကားများတွင် မှားယွင်းမှုများ ပါဝင်နိုင်သည်ဟု ဆိုလိုသည်။ သို့သော် ဤဆိုရိုးစကားကို လောကီလူသားများ၏ စကားများသည် လုံးဝမမှန်ဟု အဓိပ္ပာယ်ကောက်ယူရန် မဟုတ်ဘဲ လောကီရေးရာများတွင်လည်း မှန်ကန်သောအရာများ ရှိနိုင်ကြောင်းကို နားလည်ရန် အရေးကြီးသည်။ (ဗုဒ္ဓဝစနံ-မြတ်ဘုရား၏ စကားတော်သည်၊ သစ္စံ-မှန်၏။ လောကဝစနံ-လောကီလူသားတို့၏ စကားသည်၊ နသစ္စံ-မမှန်။)

ကိုးကားချက်များ

   "ယခုလောက၌ လူတို့သည် ဗုဒဝ္ဓစနံ သစ္စံ၊ လောကဝစနံ နသစ္စံဟု ဆိုလေ့ပြုကြ၏။ မြတ်စွာဘုရား တရားစကားတော်သည် လွဲသည်ဟု မရှိ၊ မှန်၏။ လောကီ၏စကား၊ လောကီ၏အတတ်တို့သည် နသစ္စံအရဖြင့် မမှန်ဟူ၍ လုံးလုံး မပယ်သင့်။ လောကအတတ်သည် ဟုတ်သည်လည်း ရှိ၏၊ မဟုတ်သည် လည်း ရှိ၏ဟု ယူသင့်သည်။" [၁၂၆၈] နော၊ ပ။ ၆၈။

ကိုးကား

Category:မြန်မာဆိုရိုးစကားများ